Oznámenie Komisie Európskemu parlamentu podľa druhého pododseku článku 251 ods. 2 Zmluvy o ES o spoločnej pozícii Rady k prijatiu smernice Európskeho parlamentu a Rady, ktorou sa stanovuje rámec pre akciu Spoločenstva na dosiahnutie trvalo udržateľného využívania pesticídov /* KOM/2008/0457 v konečnom znení - COD 2006/0132 */





[pic] | KOMISIA EURÓPSKYCH SPOLOČENSTIEV | Brusel, 22.7.2008 KOM(2008) 457 v konečnom znení 2006/0132 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES o spoločnej pozícii Rady k prijatiu smernice Európskeho parlamentu a Rady, ktorou sa stanovuje rámec pre akciu Spoločenstva na dosiahnutie trvalo udržateľného využívania pesticídov 2006/0132 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES o spoločnej pozícii Rady k prijatiu smernice Európskeho parlamentu a Rady, ktorou sa stanovuje rámec pre akciu Spoločenstva na dosiahnutie trvalo udržateľného využívania pesticídov (Text s významom pre EHP) 1 SÚVISLOSTI Dátum predloženia návrhu Európskemu parlamentu a Rade (dokument KOM(2006) 373, v konečnom znení – 2006/0132COD): | 14. júla 2006 | Dátum predloženia stanoviska Európskeho hospodárskeho a sociálneho výboru: | 14. marca 2007 | Dátum stanoviska Výboru regiónov: | 13. februára 2007 | Dátum predloženia stanoviska Európskeho parlamentu, prvé čítanie: | 23. októbra 2007 | Dátum prijatia spoločnej pozície (jednomyseľne): | 19. mája 2008 | 2 CIEĽ NÁVRHU KOMISIE Cieľom návrhu Komisie je vyplniť legislatívnu medzeru, ktorá v súčasnosti existuje v súvislosti s fázou konkrétneho využívania pesticídov na úrovni EÚ, ako aj zabezpečiť minimálne spoločné pravidlá využívania pesticídov v záujme obmedzenia rizika pre ľudské zdravie a životné prostredie. Súčasťou tohto návrhu je niekoľko opatrení, ktorými sa implementujú hlavné akcie navrhované v tematickej stratégii trvalo udržateľného využívania pesticídov, COM (2006)372 v konečnom znení z 12. júla 2006. Ide o najdôležitejšiu časť balíka legislatívnych a iných krokov v rámci tejto stratégie. 3 PRIPOMIENKY K SPOLOČNEJ POZÍCII 3.1 Všeobecné pripomienky Komisia prijala v celom rozsahu, čiastočne alebo v zásade 94 zo 123 pozmeňujúcich a doplňujúcich návrhov, ktoré predložil Európsky parlament v prvom čítaní. Do spoločnej pozície sa doslovne alebo použitím inej formulácie zapracovalo 37 pozmeňujúcich a doplňujúcich návrhov. Komisia prijala pozmeňujúce a doplňujúce návrhy, ktoré prispievajú k väčšej jasnosti alebo zlepšeniu textu, alebo ktorými sa uvádzajú vhodné odkazy na nové predpisy o komitológii. Komisia neprijala tie pozmeňujúce a doplňujúce návrhy, ktorými by sa zmenil právny základ návrhu, ktoré boli zbytočné, mali by za následok nejasnosť alebo právnu neistotu, spôsobili by neprimerané administratívne zaťaženie, alebo boli v rozpore s celkovými cieľmi smernice. Rada súhlasila s tým, aby sa do prílohy zapracovali pozmeňujúce a doplňujúce návrhy Parlamentu najmä v súvislosti s novými predpismi o komitológii, doplnením podpory alternatív do predmetu úpravy smernice, zriadením internetového portálu zo strany Komisie, pojmom ďalšieho vzdelávania, maximálnym časovým intervalom medzi kontrolami prístrojov, objasnením všeobecných zásad integrovanej ochrany proti škodcom (IPM). Komisia sa domnieva, že spoločnou pozíciou sa významne nemení koncepcia ani ciele návrhu, a preto ju môže podporiť v jej súčasnej podobe. 3.2 Podrobné pripomienky 3.2.1 Pozmeňujúce a doplňujúce návrhy Parlamentu, ktoré Komisia v plnom rozsahu, čiastočne alebo v zásade prijala a zapracovala do spoločnej pozície Pozmeňujúce a doplňujúce návrhy 17, 52, 62, 103, 137 a 155 boli zapracované do spoločnej pozície, keďže sa nimi uvádzajú vhodné odkazy na nové predpisy o komitológii. Pozmeňujúce a doplňujúce návrhy 6, 43, 49, 60, 61, 63, 68, 85, 93, 95, 106, 112, 114 a 122 boli v zásade zapracované do spoločnej pozície. Tieto pozmeňujúce a doplňujúce návrhy obsahujú odkaz na odbornú prípravu, dopĺňajú všeobecné zásady integrovanej ochrany proti škodcom v rámci novej prílohy, stanovujú povinnosť opísať implementáciu opatrení smernice v národných akčných plánoch, zdôrazňujú význam monitorovania leteckých postrekov a obsahujú rôzne objasnenia. Časti pozmeňujúcich a doplňujúcich návrhov 13, 18, 35, 36, 38, 39, 42, 48, 51, 54, 59, 64, 87, 90, 146 a 164 boli zapracované v rôznej miere s cieľom objasniť alebo vysvetliť niektoré aspekty. 3.2.2 Pozmeňujúce a doplňujúce návrhy Parlamentu, ktoré Komisia zamietla, ale boli v celom rozsahu, čiastočne alebo v zásade zapracované do spoločnej pozície Pozmeňujúci a doplňujúci návrh 29 , ktorého súčasťou bolo vymedzenie pojmu pesticídov ako prípravkov na ochranu rastlín, bol zrušený, pretože toto vymedzenie nie je správne a je v rozpore s úmyslom Komisie uvažovať v neskoršej fáze o zaradení biocídov. Návrh bol v zásade do spoločnej pozície zapracovaný, keďže Európsky parlament aj Rada sa zhodli na tom, že je potrebné doplniť vymedzenie pojmu „pesticídy“. Vymedzenie pojmu, pre ktorú sa rozhodol Európsky parlament, však vymedzeniu uvedenému v spoločnej pozícii (kde sa pesticídy vymedzujú ako prípravky na ochranu rastlín a biocídne prípravky) zodpovedá len sčasti. 3.2.3 Pozmeňujúce a doplňujúce návrhy Parlamentu, ktoré Komisia a Rada zamietli a ktoré neboli zapracované do spoločnej pozície Komisia aj Rada zamietli pozmeňujúci a doplňujúci návrh 1 , pretože sa ním mení právny základ návrhu. Pozmeňujúci a doplňujúci návrh 5 bol zamietnutý, pretože sa ním výmena informácií obmedzuje len na dosiahnuté ciele. Pozmeňujúci a doplňujúci návrh 16 by mohol viesť k nejasnosti, pretože sa ním zavádzajú ustanovenia o zodpovednosti napriek tom, že už existuje smernica o environmentálnej zodpovednosti. Komisia aj Rada ho preto zamietli. Pozmeňujúce a doplňujúce návrhy 22 a 99 považuje Komisia za neprijateľné a neboli zapracované do spoločnej pozície, pretože by mohli mať za následok právnu neistotu. Komisia aj Rada zamietli pozmeňujúce a doplňujúce návrhy 23, 30 a 37 z dôvodu nedostatočnej jasnosti. Pozmeňujúci a doplňujúci návrh 28 nebol zapracovaný do spoločnej pozície, pretože dané nové vymedzenie pojmu nie je potrebné. Pozmeňujúci a doplňujúci návrh 32 je v rozpore s návrhom Komisie (znížením závislosti sa nemyslí len obmedzenie využívania, ale aj celková závislosť na pesticídoch) a preto ho Rada aj Komisia zamietli. Pozmeňujúce a doplňujúce návrhy 40, 120 a 121 by spôsobili neprimerané administratívne zaťaženie bez toho, aby mali jednoznačný prínos, a preto ich Komisia aj Rada zamietli. Pozmeňujúci a doplňujúci návrh 55 je nerealizovateľný (amatéri by si nemohli kupovať tieto prípravky, a pred nákupom by bolo systematicky potrebné poradenstvo). Preto ho Komisia považuje za neprijateľný a nebol zapracovaný do spoločnej pozície. Pozmeňujúce a doplňujúce návrhy 57 a 84 sú nerealistické (je ťažké skrátiť dané lehoty) a preto ich Komisia aj Rada zamietli. Pozmeňujúci a doplňujúci návrh 58 je zbytočný a preto ho Komisia aj Rada zamietli. Pozmeňujúci a doplňujúci návrh 69 nie je správny. Problém spočíva v tom, či prípravky škodia vodnému prostrediu, a nie v tom, či sa do vodného prostredia dostanú. Komisia považuje tento návrh za neprijateľný a preto nebol zapracovaný do spoločnej pozície. Pozmeňujúcim a doplňujúcim návrh 72 by došlo k duplicite s inými ustanoveniami tejto smernice (ustanovenia o školeniach) a inými právnymi predpismi (smernica 91/414/EHS). Komisia aj Rada ho preto zamietli. Pozmeňujúci a doplňujúci návrh 77 je pravdepodobne nerealizovateľný (hodnotenia rizika nie sú vždy k dispozícii) a v rozpore s návrhom Komisie (zásada prevencie platí v rámci písm. a)). Komisia ho považuje za neprijateľný a preto nebol zapracovaný do spoločnej pozície. Pozmeňujúce a doplňujúce návrhy 88 a 102 by zasahovali do rozhodovacej právomoci Komisie. Komisia aj Rada ich preto zamietli. Komisia považuje pozmeňujúce a doplňujúce návrhy 91, 96, 98, 104 za neprijateľné, pretože na vyhodnotenie využívania nie sú potrebné ukazovatele, ale údaje o využívaní. Pozmeňujúce a doplňujúce návrhy preto neboli nezapracované do spoločnej pozície. Pozmeňujúce a doplňujúce návrhy 138 a 139 sú v rozpore s návrhom Komisie. Komisia aj Rada ich preto zamietli. 3.2.4 Pozmeňujúce a doplňujúce návrhy Parlamentu, ktoré Komisia prijala v celom rozsahu, čiastočne alebo v zásade, ale neboli zapracované do spoločnej pozície Pozmeňujúce a doplňujúce návrhy 2, 3, 4, 7, 8, 9, 10, 11, 15, 19, 20, 21, 24, 25, 26, 27, 31, 33, 44, 46, 47, 50, 53, 56, 65, 66, 70, 71, 74, 76, 78, 79, 81, 82, 83, 92, 94, 97, 100, 101, 105, 107, 108, 109, 110, 111, 113, 115, 116, 117, 118, 119, 133, 135, 141, 143, 151 a 153 boli prijaté v celom rozsahu, čiastočne alebo v zásade, ale Komisia ich nezapracovala do spoločnej pozície. Tieto návrhy prispievajú k väčšej jasnosti alebo zlepšeniu dotknutých ustanovení a vzťahujú sa na tieto aspekty: kvantitatívne ciele v oblasti obmedzovania využívania pesticídov, daňové opatrenia, správy o situácii určené na vypracovanie národných akčných plánov, prevencia nezákonného využívania pesticídov, informovanie verejnosti, upozornenie susedov pred každým postrekom, zriadenie pásem so zákazom využívania pesticídov v citlivých oblastiach, ako aj rôzne témy súvisiace so školeniami. 3.2.5 Dodatočné zmeny návrhu zo strany Rady V článku 3 bolo vymazané vymedzenie pojmu „využívanie“, pretože tento pojem sa uvádza len v názve. Do vymedzenia pojmu „poradca“ sa začlenila koncepcia odbornej spôsobilosti alebo obchodnej služby. Vymedzenie pojmu „príslušenstvo prístrojov na aplikáciu pesticídov“ bolo vymazané a zlúčené s vymedzením pojmu „prístroje na aplikáciu pesticídov“. Vymedzenie pojmu „integrovaná ochrana proti škodcom“ sa z návrhu nariadenia o uvádzaní prípravkov na ochranu rastlín na trh presunulo do tohto nariadenia. Bolo doplnené vymedzenie pojmov „povrchová voda“ a „podzemná voda“ vo vzťahu k smernici o vode. Do cieľov národných akčných plánov v článku 4 bola doplnená podpora vývoja a zavádzania alternatívnych koncepcií alebo techník, ku ktorým patrí napríklad integrovaná ochrana proti škodcom, ako nástroja na dosiahnutie zníženia závislosti na využívaní pesticídov. Došlo k zmene a doplneniu článku 6, aby personál s osvedčením nemusel byť fyzicky prítomný na mieste predaja. Došlo k zmene a doplneniu článku 8 s cieľom doplniť ustanovenia o prvej kontrole nových prístrojov a umožniť úplné oslobodenie od kontrol v prípade ručných prístrojov alebo prístrojov nosených na chrbte, ako aj odlišné časové harmonogramy a intervaly kontrol pre ručné prístroje, prístroje nosené na chrbte, prístroje, ktoré nie sú určené na postreky, alebo postrekovače, ktoré sa využívajú len vo veľmi malom rozsahu (okrem prístrojov namontovaných v lietadlách alebo vlakoch alebo ramenných postrekovačov s veľkosťou viac ako 3 metre). Došlo aj k pridaniu zmeny a doplnenia s cieľom zabezpečiť, aby používatelia vykonávali pravidelnú kalibráciu a technickú kontrolu svojich prístrojov. Boli zapracované ustanovenia týkajúce sa vzájomného uznávania osvedčení, ktoré boli vydané v rôznych členských štátoch. Došlo k prepracovaniu a zmene a doplneniu článku 9 s cieľom špecifikovať, že výrobky sa majú schvaľovať na základe špecifického hodnotenia rizika, zaviesť ustanovenia o prechodnom období, počas ktorého ešte nie sú k dispozícii osvedčenia, a zaviesť požiadavku, že podniky, ktoré sú zodpovedné za letecké postreky, musia mať osvedčenie. Okrem toho došlo k zmene a doplneniu s cieľom zaviesť možnosť automatického schvaľovania žiadosti v prípade, že sa po uplynutí istého časového obdobia, ktoré stanovia príslušné orgány, nedoručí odpoveď. Došlo k zmene a doplneniu článku 10 s cieľom dať prednosť výrobkom, ktoré neobsahujú prioritné nebezpečné látky, a zrušiť povinný charakter zriaďovania ochranných pásem náležitej veľkosti. Došlo k zmene a doplneniu článku 11 s cieľom zaviesť ustanovenia pre oblasti, ktoré boli nedávno ošetrené pesticídmi, ktoré využívajú poľnohospodárski pracovníci alebo do ktorých majú poľnohospodárski pracovníci prístup, ako aj poskytnúť orgánom členských štátov možnosť znižovať riziká namiesto zakazovania alebo obmedzovania využívania pesticídov. Došlo k zmene a doplneniu článku 12 s cieľom rozšíriť platnosť ustanovení nielen na používateľov, ale v prípade potreby aj na distribútorov, zapracovať odkaz na recykláciu alebo likvidáciu zvyškov pesticídov a balení, a špecifikovať, že ustanovenia podľa odsekov 1 a 3 sa uplatňujú len na odborných používateľov. Došlo k zmene a doplneniu článku 13 s cieľom nahradiť pojem „poľnohospodárstvo s malou spotrebou pesticídov“ pojmom „ochrana proti škodcom s malou spotrebou pesticídov“ a špecifikovať, že tento pojem sa vzťahuje na IPM a ekologické poľnohospodárstvo. Došlo k prepracovaniu článku 14. Do návrhu bol zapracovaný článok 16a o poplatkoch. Bola doplnená špecifická príloha so zoznamom rizikových ukazovateľov. 4- ZÁVER Rada zaviedla mnohé zmeny, vďaka ktorým je návrh jasnejší. Hoci niektorými zmenami a doplneniami sa návrh oslabuje, najmä pokiaľ ide o kontrolu aplikačných prístrojov, spracovanie žiadostí o výnimky, alebo ochranu vodného prostredia, celkový text ostáva prijateľný. Komisia preto prijíma spoločnú pozíciu prijatú 19. mája 2008.